
Voi ce stiti despre Mișcarea Legionará? 


Un studiu al istoricului Ioan Scurtu 


24 iunie 1927: Corneliu Codreanu înființează Mișcarea Legionară 


EACODGA NA 


Un articol de Alexandru Anghel si Andrei Nicolae 


„Mișcarea Legiunii are dreptul sá se revendice ca singura mistică creștină, revoluţie 
spirituală, ascetică și bărbătească, cum încă n-a cunoscut istoria României... Promovarea 
barbátiei și a spiritului ofensiv — valori europene aristocratice — a adus de la sine o altă 
prefacere a spiritului tinerei generaţii românești”. 


Oricât de ciudat ar putea părea, rândurile de mai sus sunt scrise de unul dintre cei mai mari 
intelectuali ai secolului XX, celebrul profesor titular și coordonator al Catedrei de Istoria 
Religiilor a Universităţii din Chicago, Mircea Eliade. 


Crearea Mișcării Legionare, în urma cu 90 de ani, a produs schimbări majore în istoria 
României, cu reverberaţii europene și universale până în zilele noastre, dacă avem în vedere 
numarul important de intelectuali de marcă care au aderat la idealurilor acestei organizaţii, 
ale căror opere sunt cunoscute și apreciate în întreaga lume. Ne referim, ca să dăm doar 
câteva exemple, la Mircea Eliade, Lucian Blaga, Constantin Noica, Emil Cioran, Vintilă Horia, 
Petre Ţuţea, Nae Ionescu, Mihail Manoilescu, Radu Gyr, George Manu și alţii. Cu toate acestea, 
istoria acestei formaţiuni de dreapta rămâne controversată și neclară pentru generaţiile de 
azi, deși optica de tip comunist ar fi trebuit să dispară din cărțile de istorie și discursul public 
după 1989. O iniţiativă legislativă recentă propune chiar interzicerea „apologiei legionare”, 
cum ar putea fi considerat citatul lui Mircea Eliade de mai sus. 

Istoricul recent Alex M. Stoenescu afirmă: „Legiunea Arhanghelului Mihail a fost o creaţie 
românească, cu origini mult înaintea fascismului și nazismului, cu sursele doctrinare în 
naționalismul clasic român, care a fost întotdeauna de Dreapta, și s-a constituit într-un 
strigăt al conștientizării degradării fiinţei naţionale. Ea a fost reacţia la prea lungul 
conflict organic dintre societatea românescă și suprastatul său artificial. Legiunea 
Arhanghelului Mihail a căutat să reconstruiască de jos societatea românească prin 
elementul său cel mai înaintat, tinerii, readucînd-o la principii morale, la credinţă 
autentică și în jurul instituţiilor sale tradiţionale”. 


Pentru a intra în subiectul unei necesare (dar inexistente și nedorite) dezbateri, 


aducem aici o parte dintr-un studiu pe aceasta temă al președintelui Secţiei de Științe 
Istorice și Arheologie al Academiei Oamenilor de Știință din România, 


profesorul universitar dr. Ioan Scurtu, 


studiu intitulat „Ideologie și formaţiuni de dreapta în Romania (1919 — 1943)” *: 


„Crearea Legiunii Arhanghelul Mihail, la 24 iunie 1927, a marcat un moment 
esenţial în afirmarea curentului de dreapta, de factură totalitară. După 
aproape un deceniu de la Marea Unire din 1918, carentele regimului 
democratic deveneau tot mai evidente, iar o parte a opiniei publice - mai 
ales a tinerilor — considera că erau necesare alte soluţii pentru „salvarea” 
ţării. În acest context a fost creată Legiunea Arhanghelul Mihail. 


Corneliu Zelea Codreanu afirma că întemeierea Legiunii Arhanghelul Mihail „a durat un 
minut”, adică atât cât a citit textul: „Astăzi, vineri, 24 iunie 1927 (Sf. loan Botezătorul), ora zece 
seara, se înființează Legiunea Arhanghelul Mihail, sub conducerea mea. Să vină în aceste rânduri 
cel ce crede nelimitat. Să rămână în afară cel ce are îndoieli. Fixez ca șef al gărzii de la Icoană pe 
Radu Mironovici. Semnează Corneliu Zelea Codreanu”. Era vorba de o copie a icoanei de la 
Mănăstirea Văcărești, reprezentându-l pe Sfântul Mihail, care fusese păstrată în Căminul 
Studenţilor Creștini din Iași. 


A doua zi, cei câţiva întemeietori ai Legiunii — „Văcăreștenii” — au mers la A.C. Cuza, cerându-i 
să-i dezlege de jurámintele pe care le-au depus în cadrul Ligii Apărării National-Crestine, 
precizándu-i în scris: „Pe calea care mergeţi acum, noi nu vă putem urma, deoarece nu mai 
credem într-însa. A merge fără credinţă nu putem, deoarece, nouă, credinţa ne-a dat tot 
avântul în luptă”. A.C. Cuza i-a dezlegat de jurăminte și i-a sfătuit să nu facă greșeli, deoarece 
„în politică, greșelile se plătesc scump”. Apoi, „Văcăreștenii”, deveniți legionari, l-au vizitat pe 
Corneliu Sumuleanu, președintele LANC-Statutară, citindu-i o scrisoare în termeni similari. 


Înfiinţarea Legiunii a trecut neobservată de opinia publică, iar presa nu a consemnat acest 
moment. Noua organizaţie nu a fost înscrisă la Tribunal, deoarece Codreanu considera că 
Legiunea Arhanghelul Mihail nu era un partid politic, ci o mișcare politică și națională, care 
nu se putea încadra în prevederile legale (program, statut, conducere aleasă). Membrii 
Legiunii își ziceau legionari, iar conducătorul lor — „născut, iar nu făcut” — era Corneliu Zelea 
Codreanu, numit „Căpitan”. În acel moment, Legiunea nu avea sediu și nici resurse financiare. 
Cei câțiva aderenti se adunau într-o cameră de la Căminul Studenţesc Creștin din Iași. Pe 
pereţii acesteia erau lipite fâșii de hârtie, pe care fuseseră scrise următoarele maxime: „Cel ce 
n-are sabie să-și vândă haina și să-și cumpere”; „Feriţi-vă de pofta cărnii, care omoară 
sufletul”; „Nu alunga eroul din tine”; „Cine știe să moară nu va fi rob niciodată”; „Aștept 
învierea patriei mele și nimicirea cetelor de vânzători”. 


Legiunea pășea în viața politică a României fără nici un program, deoarece — afirma Codreanu 
- „nu ne-am legat împreună cei ce cugetam la fel, ci acei ce simțeam la fel. Nu cei ce aveam 
același fel de a gândi, ci acei care aveam aceeași construcție sufletească. Era un semnal că 
statuia unei alte zeități — Rațiunea - va fi sfărâmată”. El susţinea că „Ţara aceasta piere din 
lipsă de oameni, nu din lipsă de programe”, că „Piatra unghiulară de la care pornește Legiunea 
este omul; nu programul politic”. În opinia sa, Legiunea Arhanghelul Mihail va fi „mai mult o 
școală și o oaste decât un partid politic”. Din „școala legionară va trebui să iasă un om nou, un 
om cu calităţi de erou. Un uriaș în mijlocul istoriei noastre, ca să lupte și să biruiască împotriva 
dușmanilor Patriei”. 


Caracterul totalitar al Legiunii Arhanghelul Mihail rezultă din atitudinea sa politică, ostilă 
democraţiei, partidelor politice, parlamentului, votului universal, precum și din modul de 
organizare și conducere a acesteia. 


Atacul principal a fost îndreptat împotriva sistemului democratic, întemeiat pe partidele 
politice. În opinia lui Codreanu, politicienii României ofereau programe atrăgătoare pentru a 
înșela alegătorii. În fapt, ei erau un factor distructiv, trăiau în lene și petreceri scandaloase; ei 


aveau nevoie de bani pentru viata proprie, dar si pentru a íntretine clientela politicá, pentru a 
obtine voturi, pentru cumpărarea de conștiințe. În acest scop, politicienii urmăreau sá obţină 
guvernarea ţării, adică posibilitatea spolierii ei, să intre în cât mai multe consilii de 
administraţie ale întreprinderilor evreiești, pentru a încasa tantieme și jetoane, să facă afaceri 
scandaloase. Astfel, corupţia se întindea ca o pecingine peste ţară. Când statul nu le va mai 
putea da banii necesari, politicienii vor ceda bancherilor străini bogăţiile pământului și, cu ele, 
independenţa naţională. „O adevărată pletoră de oameni de afaceri se va întinde ca o pânză 
peste toată România, care nu vor munci, care nu vor mai produce nimic, ci vor suge vlaga ţării. 
Acesta este politicianismul. Jos, se va întinde: mizeria, dezolarea și deznădejdea”. 


O altă direcţie majoră de atac se îndrepta împotriva evreilor, asimilați cu comuniștii. În opinia 
legionarilor, evreii au invadat tara, profitând de complicitatea politicienilor si de spiritul 
tolerant al poporului român. Evreii nu produc nimic, ci numai exploatează și urmăresc 
distrugerea statului român. Ei erau acuzaţi că lovesc în fibra poporului român, mai ales a 
ţăranului, prin cumpărarea produselor agricole la prețuri de nimic și împânzirea satelor cu 
cârciumi, la care vând produse alcoolice falsificate; ei ocupă slujbele cele mai bine plătite, 
înlăturând pe funcționarii români; ei au ajuns să copleșească, prin numărul lor, orașele pentru 
a le deznationaliza; ei au invadat Universitățile, urmând să înlăture elita românească; ei sunt 
stăpânii presei din România; ei sunt proprietarii întreprinderilor industriale și ai băncilor din 
țară; îi cumpără pe politicieni, care adoptă legi și iau măsuri dirijati din umbră de evrei. 


Asemenea idei fuseseră propagate și de A.C. Cuza timp de mai multe decenii, dar aderenţa lor 
în rândul populaţiei a fost slabă. Din acest punct de vedere. Legiunea Arhanghelul Mihail nu 
venea cu elemente noi, prin care să se impună în peisajul politic al României. 


După eșecul în alegeri, Corneliu Zelea Codreanu și-a concentrat atenţia spre organizarea 
Legiunii și impunerea ei în viaţa politică a României. Problema șefiei nu se punea în nici un 
fel, deoarece — asa cum scria Ion. I. Mota — Legiunea Arhanghelul Mihail „are un șef, neales de 
nimeni, ci consimţit de cei ce, atrași de o forță tainică, au venit să se constituie sub conducerea 
șefului, celulele ordonate și disciplinate ale organizaţiei. Acest șef al nostru este Corneliu Zelea 
Codreanu”. Era una din caracteristicile esenţiale ale Legiunii, într-o vreme în care lupta pentru 
șefie constituia un obiectiv de bază în celelalte organizaţii politice, iar multe sciziuni și 
confruntări au fost generate tocmai de această luptă. 


La 1 august 1927, a apărut primul număr al gazetei Legiunii Arhanghelul Mihail, intitulată 
„Pământul strămoșesc”, care se tipărea la Orăștie, prin efortul părintelui Mota. În primul 
număr erau publicate versurile lui George Coșbuc din poezia Decebal către popor: „Din Zei de- 
am fi coborâtori,/ C-o moarte tot suntem datori,/ Dar nu-i tot una leu să mori/ Ori câine 
inlántuit!/”. Gazeta a devenit un important mijloc de propagandă legionară. În octombrie 1927, 
„Pământul strămoșesc” avea 2586 de abonaţi, număr considerat de Codreanu ca un succes 
remarcabil. 


Aderenta la noua organizaţie a fost extrem de slabă. Horia Sima avea să scrie: ”Corneliu 
Codreanu nu putea să conteze decât pe indivizi izolaţi în orașe și sate. Asta era tot ce mai 
rămăsese din miile de tineri ce luptaseră în rândurile mișcării studențești. Cea mai mare parte 


dintre ei, luaţi de curentul vieţii, se îndepărtaseră de politică; alţii stagnau încă în 
incertitudine. În condiţiile acestea sistemul anterior de organizare, întemeiat pe comitete 
judeţene, nu mai era valabil. Nu se puteau numi șefi de judeţ, acolo unde nu existau decât 
câteva elemente în fiecare județ. Corneliu Codreanu s-a văzut constrâns să adopte un alt sistem 
de organizare, ce reunește într-un ansamblu dinamic și maleabil cele mai slabe efective 
existente. De aici necesitatea «cuibului»”. Acesta era alcătuit dintr-un număr de 3-13 oameni, 
sub comanda unui șef, care era numit de Căpitan. Corneliu Zelea Codreanu a stabilit că: fiecare 
membru al cuibului desfășoară o activitate concretă; cuibul rezolvă problemele (de exemplu: 
săparea unei fântâni, repararea unui podet); cuibul este ușor transformabil, din unitate de 
muncă în unitate de luptă și invers; creează un mare număr de cadre, deoarece oamenii se pot 
specializa în arta conducerii; localizează efectul unei trădări sau defecţiuni; este cel mai bun 
loc unde se poate face educaţie, toți fiind prieteni, putándu-si destáinui necazurile, putând 
primi un sfat sau o pedeapsă. Cuibul trebuia să se conducă după șase „legi”: a disciplinei; a 
muncii; a tăcerii; a educaţiei; a ajutorului reciproc; a onoarei. 


Legiunea a fost organizată pe patru secţiuni: de Tineret (Frăţiile de Cruce); de Protecţie; de 
Ajutor a Femeilor Române; Internaţională. Prima secţie cuprindea tinerii „care se prind cu noi 
frați ca să apere, să curețe si sá dezrobească pământul nostru strămoșesc, crescând, muncind 
și luptând în iubire de ţară, după principiile Legiunii”. Cel înscris avea următoarele obligații: 
să facă 5 abonamente la revista „Pământul strămoșesc”, pe termen de cel puţin 5 luni; să 
lucreze un sfert de oră pe zi pentru Legiune, sau să dea a 40-a parte din câștig; să boteze cinci 
copii în credinţa Legiunii, în termen de 5 luni; să-și ajute fraţii din Legiune. Secţia de Protecție 
era alcătuită din oameni maturi, care doreau „să susțină, să încurajeze și să protejeze 
sfortárile către o viaţă nouă, creștină, românească și disciplinată, a tinerimii din Legiune”; 
membrii acestei secții trebuiau să contribuie la ajutorul Legiunii (un sfert de oră pe zi sau a 40- 
a parte din câștig), să se ajute si să se susțină reciproc „în toate întreprinderile si 
împrejurările”. Secția de Ajutor a Femeilor Române viza „restabilirea morală a societăţii 
românești”; mamele trebuiau să-și crească copiii în credinţa creștină, contra ,frivolitátii, a 
dezgolirii trupului, care dezonoreazá, uráteste si dezgustă”, să combată „dansurile 
nesănătoase și nemorale”, să lupte ca fetele de la ţară sá nu mai ajungă servitoare la evrei. În 
Secţia Internaţională urmau să se grupeze toți românii aflaţi în afara hotarelor ţării; scopul ei 
era de a „propovădui” adevărul despre invazia pământului românesc de către evrei, să adune 
calomniile debitate de evrei la adresa românilor, pentru a fi publicate și cunoscute în ţară; să 
țină legătura cu alte organizaţii similare din lume „în vederea rezolvării problemei jidovesti”. 


Legionarii aveau obligaţia să se conducă după patru „linii”: 1) credinţa în Dumnezeu, prin care 
considerau că se asigură „contactul cu morții noștri si ai neamului”; 2) încrederea în misiunea 
proprie — „o încredere nelimitată în steaua noastră și a neamului”; 3) dragostea reciprocă — „ca 
și cum am fi fost din aceeași familie și ne-am fi cunoscut de mici copii”; 4) cântecul — ca formă 
de manifestare a stării lăuntrice; între cântece se numărau: Pe o stâncă neagră - care-l glorifica 
pe Stefan cel Mare; Ca un glob de aur - închinat lui Mihai Viteazul; Cântecul lui Avram Iancu; Să 
sune iarăși goarna — cântecul Școlii Militare de Infanterie din 1917; Sculati Români — compus de 
Iustin Ilieșiu și Istrati, care a fost proclamat Imnul Legiunii. 


Legionarii trebuiau să fie mai întâi ei, „oameni noi”, „cu calități de erou”, un fel de prototip 
pentru românul de mâine, care „să frângă în două întreaga istorie și să pună temeliile 
începutului unei alte istorii românești”. De aici, preocuparea pentru crearea unui mediu 
special, prin viața comună în cuib, în tabere de muncă, în organizaţia și „familia legionară”, 
după care legionarul va fi „trimis” în mijlocul lumii: să trăiască, pentru a învăţa să fie corect; 
să lupte, pentru a se învăţa viteaz și tare; să muncească, pentru a se învăța muncitor, iubitor de 
toţi cei ce muncesc; să sufere, pentru a se oteli; să se jertfească, pentru a se deprinde cu 
depășirea propriei lui persoane, slujindu-și neamul”. Unde se va duce, legionarul va crea un 
mediu de aceeași natură, va face alţi legionari și lumea îl va urma; toți la un loc vor constitui o 
oaste, o forță, care va birui. 


În Legiunea Arhanghelul Mihail s-au înscris câţiva foști militanti în LANC, precum inginerul 
Gheorghe Clime, avocatul Mile Lefter, inginerul Blănaru. De Legiune s-au apropiat gen. 
Macridescu și prof. lon Găvănescul. Dar, în general, aderenţa a fost foarte slabă. De aceea, 
Codreanu a decis: „Să mergem să cucerim România! Plecati în sate și strigati: — S-a făcut o nouă 
organizaţie politică, inscrieti-vá cu toții într-însa”. 


În ziua de 8 noiembrie 1927, a fost organizată, la Iași, festivitatea de depunere a primului 
legământ legionar. Solemnitatea a început prin amestecarea táránii aduse de la localităţi 
istorice: Turda, Războieni, Sarmizegetusa, Călugăreni, Podul Înalt, Suceava, Neamţ, Hotin, 
Soroca, Alba Iulia, Tebea, Roșcani, Tg. Jiu, Oituz, Cașin, Prunaru, Turtucaia. Apoi, au fost 
umplute pungulite făcute din piele și legate cu șnur, pe care legionarii le-au primit cu ocazia 
jurământului pentru a le purta la piept. Primii care au depus jurământul au fost Corneliu Zelea 
Codreanu, Ion I. Mota, Ilie Gárneatá, Radu Mironovici, Corneliu Georgescu, îmbrăcați în 
costume naţionale, purtând o zvastică mare în dreptul inimii.” 


Sursa lucrării: Profesor Ioan Scurtu, POLITICĂ ȘI VIAȚĂ COTIDIANĂ ÎN ROMÂNIA ÎN SECOLUL 
AL XX-LEA ȘI ÎNCEPUTUL CELUI DE-AL XXI-LEA. Editura Mica Valahie, 2012 


* Extras din studiile introductive la volumele apărute sub egida Institutului Naţional pentru 
Studiul Totalitarismului cu titlul: Totalitarismul de dreapta în România. Origini, manifestări, 
evoluţie. Documente. 1919-1927, (București, 1996) si Ideologie și formaţiuni de dreapta în 
România, vol. II (1927-1931); vol. III (1931-1934); vol. IV (1934-1938); vol. V (1938-1940); vol. VI 
(1940-1941); vol. VII (1941-1943), publicate în anii 2000-2009. 

